**Walter Bruce Willis** (rođen 19. ožujka 1955. u Idar-Obersteinu, Njemačka), američki glumac i pjevač. Pod svjetlima reflektora se pojavio krajem osamdesetih kao holivudski glavni, ali i sporedni glumac, osobito poznat po ulozi Johna McClanea u serijalu *Umri muški*. Willis je bio u braku s Demi Moore, a prije razvoda 2000. su dobiil tri kćeri. Objavio je nekoliko albuma te se pojavio u nekoliko televizijskih serija. Nastupio je u preko šezdeset filmova, uključujući *Pakleni šund*, *Sin City*, *Neslomljivi*, *Armageddon* i *Šesto čulo*.

Filmovi u kojima je nastupio zaradili su između 2,55 i 3,04 milijardi dolara samo na sjevernoameričkim box officeima, što ga uvrštava na šesto mjesto najuspješnijih glavnih glumaca, odnosno na osmo uključujući sporedne uloge. Tijekom karijere je osvojio mnoga priznanja te javno izrazio potporu vojnim snagama Sjedinjenih Država.

Rani život
----------

Willis je rođen u Idar-Obersteinu u Njemačkoj u obitelji Nijemice Marlene, koja je radila u banci, i Davida Willisa, američkog vojnika. Willis je bio najstarije od četvero djece (Florence, David i Robert). Nakon što je otpušten iz vojske 1957. Willisov otac je preselio obitelj u Penns Grove u New Jersey, gdje je radio kao varilac i tvornički radnik. Roditelji su mu se rastali 1972. dok je Willis bio u pubertetu. Uvijek se izdvajao od vršnjaka, iako je mucao tijekom djetinjstva. Pohađao je Penns Grove High School u svojem rodnom gradu. Kako se mogao bolje izraziti na pozornici gdje je prestao mucati, Willis je počeo nastupati u kazalištu, a u srednjoj školi je nastupao u dramskoj sekciji te bio predsjednik učeničkog vijeća.

Po završetku srednje škole, počeo je raditi kao zaštitar, a kasnije i kao prijevoznik za tvornicu u Deepwateru, New Jersey. Dao je otkaz nakon mu je kolega ubijen na poslu te postao poznat po kafićima. Naučio je svirati harmoniku i pridružio se R&B bendu zvanom Loose Goose. Nakon neuspješnog pokušaja da postane privatni istražitelj (uloga koju će igrati u televizijskoj seriji *Slučajni partneri* kao i u filmu iz 1991. *Prljavi igraju prljavo*), Willis se vratio glumi. Upisao se u dramski program na Sveučilištu Monteclair State, gdje je dobio u ulogu u produkciji *Mačke na vrućem limenom krovu*. Napustio je školu na prvoj godini i preselio se u New York.

Willis se vratio u kafiće, no ovaj put u potrazi za honorarnim poslom. Nakon bezbroj audicija, ostvario je debi u broadwayskoj produkciji *Neba i zemlje*. Nakon toga se pojavio u produkciji *Fool For Love*, televizijskoj seriji *Poroci Miamija* i reklami za Levis'.

Karijera
--------

Willis je napustio New York i zaputio se u Kaliforniju kako bi nastupio na nekoliko audicija za razne televizijske serije. Prijavio se za seriju *Slučajni partneri* (1985.-'89.), i u konkurenciji tri tisuće drugih glumaca dobio ulogu Davida Addisona Jr. Glavna uloga pomogla mu je da stekne status komičara, a serija se snimala pet sezona. Na vrhuncu popularnosti serije, proizvođač napitaka Seagram je unajmio Willisa kao promotora njihovih proizvoda Golden Wine Cooler; u dvije godine su mu isplatili između pet i sedam milijuna dolara. Unatoč tome, Willis je odlučio da neće obnavljati ugovor nakon što je 1988. odlučio da više neće konzumirati alkohol. Jedna od njegovih prvih većih uloga bila je u filmu Blakea Edwardsa iz 1987. *Spoj na slijepo* zajedno s Kim Basinger i Johnom Laroquetteom. No, tada ga je neočekivani preokret u obliku filma *Umri muški* lansirao u zvijezde. Izveo je većinu vratolomija u filmu, a film je zaradio 138,708,852 dolara. Kako je polučio veliki komercijalni uspjeh, kasnije su snimljena tri nastavka. Osim toga, posudio je glas bebi koja govori u filmu *Gle tko to govori* i njegovom nastavku.

Krajem osamdesetih, Willis je ostvario osrednji uspjeh kao pjevač, snimivši pop-blues album nazvan *The Return of Bruno*, koji je uključivao hit singl "Respect Yourself". Kako snimanja nisu bila uspješna, Willis se nekoliko puta vraćao u studio za snimanje. Početkom devedesetih, karijera mu je krenula nizbrdo nakon nastupa u nekoliko promašaja kao što su, između ostalih, *Vatromet taštine*, *Smrtonosna zona* i film u kojem je bio jedan od scenarista, *Hudson Hawk*. Nastupio je u glavnoj ulozi u seksualnom trileru *Boja noći* (1994.) za koji kritika nije imala riječi hvale, dok je ipak postao popularan na videu. No, novi poticaj njegovoj karijeri dala je sporedna uloga u *Paklenom šundu* Quentina Tarantina. 1996. je bio izvršni producent crtića *Bruno the Kid* u kojem se pojavila njegova digitalizirana verzija. Osim toga, pojavio se u glavnim ulogama u *Dvanaest majmuna* i *Petom elementu*. No, krajem devedesetih, karijera mu je opet pošla krivim smjerom nakon nastupa u *Šakalu*, *Opasnoj šifri* i *Doručku šampiona*. Međutim, sve je nadomjestio hit Michaela Baya *Armageddon*, najuspješniji film 1998. Iste godine se u PlayStation igri *Apocalypse* pojavio njegov glas i lik.

1999. je nastupio u *Šestom čulu* M. Nighta Shyamalana. Film je ostvario i kritički i komercijalni uspjeh te pomogao u podizanju zanimanja za njegovu karijeru. Jednom se morao pojaviti u *Prijateljima* bez honorara jer je izgubio okladu od Matthewa Perryja, kolege iz filmova *Ubojica mekog srca* i *Povratak ubojice mekog srca*. 2000. je za svoj nastup u *Prijateljima* osvojio Emmy za najboljeg gostujućeg glumca u humorističnoj seriji (glumio je oca mnogo mlađe djevojke Rossa Gellera). Willis je dobio ulogu Terryja Benedicta u *Oceanovih jedanaest* (2001.), ali je odustao zbog rada na novom albumu. U *Oceanovih dvanaest* (2003.) se pojavio u cameo ulozi kao on sam. Nedavno je nastupio u *Planetu terora*, polovici *Grindhousea* kao zlikovac, vojnik mutant. Bila je to njegova druga suradnja s Robertom Rodriguezom nakon *Sin Cityja*.

Willis na njemačkoj premijeri filma *Preko ograde*, 28. lipnja 2006.

Privatni život
--------------

Na premijeri filma *Zasjeda*, Willis je upoznao glumicu Demi Moore koja je bila u vezi s Emiliom Estevezom. Vjenčali su se 21. studenog 1987. i dobili tri kćeri (Rumer Glenn Willis (rođena 1988.), Scout LaRue Willis (1991.) i Tallulah Belle Willis (1994.). Razveli su se 18. listopada 2000. Nisu se javno očitovali o razlozima rastanka. Willis je rekao "Osjećao sam da sam podbacio kao otac i muž time što nisam uspio učiniti sve da brak funkcionira" i zahvalio Willu Smithu za pomoć da prebrodi razvod. Willis i Moore trenutno dijele skrbništvo nad tri kćeri koje su dobili tijekom trinaestogodišnjeg braka. Od prekida su se javile glasine kako će se par ponovno vjenčati, ali Moore se kasnije udala za mlađeg glumca Ashtona Kutchera. Willis je ostao u dobrim odnosima i s Moore i s Kutcherom te čak prisustvovao njihovu vjenčanju. Od razvoda je bio u vezi s modelima Mariom Bravo Rosado i Emily Sandberg, a bio je povezivan i s Brooke Burns, sve dok nisu prekinuli 2004. nakon deset mjeseci.

Willis je u jednom trenutku bio luteran, ali sudeći prema izjavi iz srpnja 1998. za časopis *George*, više ne prakticira vjeru:

Organizirane religije su općenito, po mom mišljenju, vrste pred nestankom. One su bile vrlo važne kad nismo znali zašto se sunce miče, zašto se vrijeme mijenja, zašto se pojavljuju uragani ili vulkani. Moderna religija je kraj moderne mitologije. Ali ima još ljudi koji Bibliju interpretiraju doslovno. Doslovno! Mislim da to nije pravi način. I to čini Ameriku super, znate?"
Willis posjeduje vlastitu filmsku produkcijsku kompaniju zvanu Cheyenne Enterprises koju je 2000. osnovao sa svojim poslovnim partnerom Arnoldom Rifkinom.

### Politički pogledi

Willis je 2007. izjavio kako ne podržava Rat u Iraku, ali da voli "podržati mlade muškarce i žene koji su tamo i sudjeluju u ratu". Podržao je svakog republikanskog predsjedničkog kandidata osim Boba Dolea 1996. jer je Dole kritizirao Moore zbog njene uloge u filmu *Striptiz*. 2000. je pozvan da održi govor na Nacionalnoj republikanskoj konvenciji, a i dalje javno podržava pravo na posjedovanje oružja. Kritizirao je religijsko pravo i njegov utjecaj na republikansku stranku. U veljači 2006. se pojavio na Manhattanu kako bi promovirao film *16 blokova*. Jedan novinar je pokušao upitati Willisa što misli o trenutnim događajima, ali ga je glumac prekinuo u pola rečenice:

"Dosta mi je odgovoranja na ovo jebeno pitanje. Ja sam republikanac tek toliko što želim manju vladu i njeno upletanje. Želim ih zaustaviti u tome da seru po mojem i tvojem novcu i novcu od poreza od kojeg dajemo 50 posto... svake godine. Želim da budu fiskalno odgovorni i želim da ti prokleti lobisti napuste Washington. Neka učine to i reći ću ja sam republikanac... Mrzim vladu, OK? Ja sam apolitičan. Zapiši to. Ja nisam republikanac."
U nekoliko intervjua iz lipnja 2007. je izjavio kako je zadržao neke republikanske vrijednosti, ali je trenutno neovisan. U intervjuu za lipanjsko izdanje *Vanity Faira*, Willis je rekao kako sumnja kako je Lee Harvey Oswald sam ubio Johna Kennedyja te izrazio uvjerenje kako su neki ljudi povezani s atentatom i danas i danas moćni.

2006. je predložio kako bi SAD trebao izvesti invaziju na Kolumbiju kako bi se spriječila trgovina drogom. U nekoliko intervjua za *USA Weekend*, Willis je rekao kako podržava velike plaće nastavnicima, te kako je razočaran američkim sustavom posvajanja i odnosom prema Indijancima. Dodao je kako podržava pravo na posjedovanje oružja:

"Svatko ima pravo nositi oružje. Ako oduzmete oružje ilegalnim vlasnicima, tada su samo ljudi koji imaju oružje negativci. Čak će i pacifist postati nasilan ako ga netko pokuša ubiti. Borio bi se za svoj život."
### Zanimanje za vojsku

Willis s članovima američke mornarice, 25. srpnja 2002.
Tokom svoje filmske karijere, Willis je tumačio nekoliko vojnih ličnosti u filmovima kao što su *Opsadno stanje*, *Hartov rat*, *Suze boga sunca* i *Grindhouse*. Odrastavši u vojnoj obitelji, Willis je javno podržavao američke oružane snage. 2003. je posjetio Irak u sklopu turneje United Service Organization, pjevajući s vojnicima sa svojim bendom, The Accelerators. Neki vojni izvori sugeriraju kako se Willis pokušao unovačiti u vojsku kako bi se borio u Drugom iračkom ratu, ali je odbijen zbog dobi. Vjerovalo se da je ponudio milijun dolara bilo kojem civilu koji pronađe terorističke vođe Osamu bin Ladena, Aymana al-Zawahirija ili Abu Musab al-Zarqawija; međutim, u lipanjskom izdanju *Vanity Faira* iz 2007. je izjavio kako je izjava bila hipotetska te nije trebala biti shvaćena doslovno. Willis je kritizirao i medije zbog praćenja rata, prigovarajući kako se tisak fokusira na negativne aspekte rata:

"Otišao sam u Irak zbog onoga što sam vidio kad sam bio tamo s vojnicima - većinom mladi klinci - pomažu ljudima u Iraku; pomažu im da ponovno dobiju struju, pomažu im da otvore bolnice, pomažu im da dobiju vodu, ali to ne čujete na vijestima. Čujete, 'X ljudi je ubijeno danas,' što je, mislim, loša usluga. To je kao pljuvanje na te mlade muškarce i žene koji se tamo bore da pomognu toj zemlji."
Willis je izjavio kako želi "snimiti pro-ratni film u kojem će američki vojnici bii prikazani kao hrabri ratnici za slobodu i demokraciju." Film će pratiti članove 24. pješadijske postrojbe koja je provela dosta vremena boreći se u Mosulu, za što su primili mnoga odličja. Film bi se temeljio na zapisima blogera Michaela Yona, bivšeg člana američkih specijalnih postrojbi. Willis je opisao radnju filma kao "momci koji čine to što čine za vrlo malo novca kako bi obranili i borili se za ono što smatraju slobodom."

Filmografija
------------

### Film

| Godina | Film | Uloga | Bilješke |
| --- | --- | --- | --- |
| 1980. | *Prvi smrtni grijeh* | Čovjek koji dolazi na večeru dok Delaney odlazi | statist |
| 1982. | *Presuda* | Promatrač u sudnici | statist |
| 1985. | *A Guru Comes* | Nepoznata uloga | statist |
| 1987. | *Spoj na slijepo* | Walter Davis |  |
| 1988. | *Brunin povratak* | Bruno Radolini |  |
| *Sunset* | Tom Mix |  |
| *Umri muški* | John McClane | Honorar $5,000,000  |
| 1989. | *That's Adequate* | On sam | cameo |
| *In Country* | Emmett Smith |  |
| *Gle tko to govori* | Mikey | glas |
| 1990. | *Umri muški 2* | John McClane | Honorar $7,500,000  |
| *Gle tko to govori 2* | Mikey | glas |
| *Vatromet taštine* | Peter Fallow | Honorar $5,000,000  |
| 1991. | *Ubojite misli* | James Urbanski |  |
| *Hudson Hawk* | Eddie 'Hudson Hawk' Hawkins |  |
| *Billy Bathgate* | Bo Weinberg |  |
| *Prljavi igraju prljavo* | Joseph Cornelius 'Joe' Hallenbeck |  |
| 1992. | *Igrač* | On sam | cameo |
| *Smrt joj dobro pristaje* | Dr. Ernest Menville |  |
| 1993. | *Besmrtno oružje* | John McClane | cameo |
| *Smrtonosna zona* | Tom Hardy |  |
| 1994. | *Sjever* | Pripovjedač |  |
| *Boja noći* | Dr. Bill Capa |  |
| *Pakleni šund* | Butch Coolidge | Honorar $1,685 tjedno i postotak od profita od 200 milijuna dolara |
| *Ničija budala* | Carl Roebuck |  |
| 1995. | *Umri muški 3* | John McClane |  |
| *Četiri sobe* | Leo | nepotpisan |
| *Dvanaest majmuna* | James Cole |  |
| 1996. | *Posljedni preživjeli* | John Smith |  |
| *Beavis and Butt-head Do America* | Muddy Grimes | glas |
| 1997. | *Peti element* | Korben Dallas |  |
| *Šakal* | Šakal |  |
| 1998. | *Opasna šifra* | Art Jeffries |  |
| *Armageddon* | Harry S. Stamper | Honorar $20,000,000 plus postotak od profita |
| *Opsadno stanje* | General bojnik William Devereaux | Honorar $5,000,000 |
| *Apocalypse* | Trey Kincaid | Glas i lik u videoigri |
| 1999. | *Franky Goes to Hollywood* | On sam | Kratki film |
| *Doručak šampiona* | Dwayne Hoover |  |
| *Šesto čulo* | Dr. Malcolm Crowe | Plaća $100,000,000 (uključujući honorar, zaradu i prihod od videa); najveća zarada jednog glumca do tada |
| *Priča o nama* | Ben Jordan |  |
| 2000. | *Ubojica mekog srca* | Jimmy 'The Tulip' Tudeski |  |
| *Odrastanje* | Russell Duritz | Honorar $20,000,000 |
| *Neslomljivi* | David Dunn | Honorar $20,000,000 |
| 2001. | *Banditi* | Joe Blake |  |
| 2002. | *Hartov rat* | Pukovnik William A. McNamara | Honorar $22,500,000 |
| *Grand Champion* |  | cameo |
| 2003. | *Suze boga sunca* | Poručnik A.K. Waters |  |
| *Rugratovi u divljini* | Spike | glas |
| *Charliejevi anđeli* | William Rose Bailey | cameo |
| 2004. | *Povratak ubojice mekog srca* | Jimmy 'The Tulip' Tudeski |  |
| *Oceanovih dvanaest* | On sam | cameo |
| 2005. | *Talac* | Jeff Talley | Honorar $25,000,000, koproducent |
| *Sin City* | John Hartigan | Honorar $5,000,000 |
| 2006. | *Alpha Dog* | Sonny Truelove |  |
| *16 blokova* | Jack Mosley | Producent, honorar $20,000,000 |
| *Fast food nacija* | Harry Rydell |  |
| *Opaki igrači* | Mr. Goodkat | Honorar $7,000,000 |
| *Preko ograde* | RJ | glas; honorar $10,000,000 |
| 2007. | *Astronaut Farmer* | Pukovnik | nepotpisan |
| *Savršeni stranac* | Harrison Hill | Honorar $15,000,000 |
| *Planet terora* | Poručnik Muldoon | Honorar $1,000,000 |
| *Nancy Drew* | On sam | cameo |
| *Umri muški 4.0* | John McClane | Honorar $25,000,000+20% ukupne zarade |
| 2012. | *Moonrise Kingdom* | Sharp |  |
|

### Televizija

| Godina | Naslov | Uloga | Bilješke |
| --- | --- | --- | --- |
| 1984. | *Poroci Miamija* | Tony Amato | epizoda "No Exit" |
| 1985. | *Zona sumraka* | Peter Jay Novins | epizoda "Shatterday" |
| 1985.-1989. | *Slučajni partneri* | David Addison Jr. | 67 epizoda |
| 1996.-1997. | *Bruno the Kid* | Bruno the Kid | glas |
| 1997. | *Lud za tobom* | Pacijent s amnezijom | epizoda "The birth part 2" |
| 1999. | *Ally McBeal* | Dr. Nickle | epizoda "Love Unlimited" |
| 2000. | *Prijatelji* | Paul Stevens | tri epizode |
| 2002. | *True West* | Lee | TV film |
| 2005. | *Lude 70-te* | Vic | epizoda "Misfire" |
|

### Producent

| Godina | Naslov | Bilješke |
| --- | --- | --- |
| 1988. | *Sunset* | ko-izvršni producent |
| 2002. | *The Crocodile Hunter: Collision Course* | producent |
| 2007. | *The Hip Hop Project* | izvršni producent |
| *Umri muški 4.0* | producent |
|

Diskografija
------------

* *Return of Bruno*, 1987. Razor & Tie
* *If It Don't Kill You, It Just Makes You Stronger*, 1989. Motown / Pgd
* *Classic Bruce Willis: The Universal Masters Collection*, 2001. Polygram Int'l

Izvori
------

1. ↑  „Box Office Mojo". *PEOPLE INDEX*. Pristupljeno 15. 01. 2008.
2. ↑  „The Numbers". *All Time Top 100 Stars at the Box Office*. Pristupljeno 15. 01. 2008.
3. ↑  „Surprise German visit from Willis". *BBC News*. 2005-08-08. Pristupljeno 10. 12. 2007.
4. 1 2 3 4 5 6 7  „Daily Mail". *Die Another Day: Bruce Willis*. Pristupljeno 20. 06. 2007.
5. ↑  „AskMen.com". *Bruce Willis*. Arhivirano iz originala na datum 2008-02-26. Pristupljeno 21. 06. 2007.
6. ↑  „Bruce Willis: The Uncut Interview". *Reader's Digest*. Pristupljeno 23. 06. 2007. [*mrtav link*] **Note**: See also List of stutterers
7. ↑  Petersen, Melody. "Bruce Willis Drops Project, Leaving Town More Troubled", *The New York Times*, May 9, 1997. Accessed December 2, 2007. "Mr. Willis grew up in Carneys Point, attended Penns Grove High School and even worked in one of the Du Pont factories before he found fame on the television series *Moonlighting* and through his *Die Hard* films."
8. 1 2  „Digital Hit". *Bruce Willis*. Pristupljeno 17. 03. 2008.
9. 1 2 3  Segal, David (2005-03-10). „Bruce Willis's Tragic Mask". The Washington Post. Pristupljeno 28. 02. 2008.
10. ↑  „Moviefone". *Bruce Willis Biography*. Arhivirano iz originala na datum 2007-02-18. Pristupljeno 28. 02. 2008.
11. 1 2 3  „Yahoo! Movies". *Bruce Willis Biography*.
12. ↑  „People.com". *Bruce Willis: Biography*. Arhivirano iz originala na datum 2011-02-14. Pristupljeno 2008-07-04.
13. ↑  „Box Office Mojo". *Die Hard*.
14. ↑  „The Eighties Club". *Top 100 Songs of 1987*. Arhivirano iz originala na datum 2011-05-14. Pristupljeno 2008-07-04.
15. ↑  „Film Reference". *Bruce Willis Biography (1955-)*.
16. ↑  „Box Office Mojo". *1998 WORLDWIDE GROSSES*.
17. ↑  „Entertainment Weekly". *"Apocalypse" Now*.
18. ↑  „Celeb Atheist". *Bruce Willis*.
19. ↑  „Hollywood.com". *Bruce Willis: Movie Mogul*. Arhivirano iz originala na datum 2013-01-03. Pristupljeno 2008-07-04.
20. ↑  „Hindustan Times". *I am not in favour of Iraq war, says Bruce Willis*. Arhivirano iz originala na datum 2007-09-30. Pristupljeno 21. 12. 2007.
21. 1 2  „ipaki". *Bruce Willis*. Arhivirano iz originala na datum 2008-05-17. Pristupljeno 2008-07-04.
22. ↑  „CNN". *Bush and Cheney head toward Philadelphia as party vanguard makes preparations*. Arhivirano iz originala na datum 2009-02-10. Pristupljeno 24. 06. 2007.
23. ↑  „MSN Movies". *Willis Is Mad As Hell...*. Arhivirano iz originala na datum 2006-04-25. Pristupljeno 20. 06. 2007.
24. ↑  „Time.com". *How Bruce Willis Keeps His Cool*. Arhivirano iz originala na datum 2008-04-30. Pristupljeno 23. 06. 2007.
25. ↑  „New York Post". *HUMBLE SKEPTIC*. Arhivirano iz originala na datum 2012-09-10. Pristupljeno 20. 06. 2007.
26. ↑  „MSNBC". *Bruce Willis blasts Colombian drug trade*.
27. ↑  „USA Weekend". *A Big Ride of a Life*. Arhivirano iz originala na datum 2010-01-18. Pristupljeno 23. 06. 2007.
28. ↑  „USA Weekend". *Being Bruce Willis*. Arhivirano iz originala na datum 2010-01-18. Pristupljeno 20. 06. 2007.
29. ↑  „CBS News". *Bruce Willis Sings For The Troops*. Arhivirano iz originala na datum 2011-05-11. Pristupljeno 2008-07-04.
30. ↑  „Michael Yon: Online". *The Punishers’ Ball*. Arhivirano iz originala na datum 2008-03-15. Pristupljeno 20. 06. 2007.
31. ↑  „Hollywood.com". *Willis Fights for Iraqi Troops*. Arhivirano iz originala na datum 2012-06-28. Pristupljeno 23. 06. 2007.
32. ↑  „Times Online". *Bruce Willis comes out fighting for Iraq's forgotten GI heroes*. Pristupljeno 20. 06. 2007.
33. ↑  „Hollywood.com". *Willis to Make Movie Honoring U.S. Troops in Iraq*. Arhivirano iz originala na datum 2012-06-28. Pristupljeno 23. 06. 2007.
34. ↑  „Entertainment Weekly". *Bruce Willis on "Die Hard"*. Arhivirano iz originala na datum 2007-12-21. Pristupljeno 2008-07-04.
35. 1 2 3 4 5  „Internet Movie Database". *Biography for*
Bruce Willis: Salary*.*
36. ↑
37. 1 2  „tiscali.film&tv". *BRUCE WILLIS BIOGRAPHY*.

Vanjske veze
------------

***Bruce Willis*** na Wikimedijinoj ostavi

* Bruce Willis na sajtu IMDb
* Intervju Arhivirano 2010-07-29 na Wayback Machine-u u emisiji *The Tavis Smiley Show*

| * p
* r
* u
Zlatni globus za najboljeg glumca u televizijskoj seriji – komedija ili mjuzikl |
| --- |
| 1970–1989 | 
* Flip Wilson (1970)
* Carroll O'Connor (1971)
* Redd Foxx (1972)
* Jack Klugman (1973)
* Alan Alda (1974)
* Alan Alda (1975)
* Henry Winkler (1976)
* Henry Winkler (1977)
* Robin Williams (1978)
* Alan Alda (1979)
* Alan Alda (1980)
* Alan Alda (1981)
* Alan Alda (1982)
* John Ritter (1983)
* Bill Cosby (1984)
* Bill Cosby (1985)
* Bruce Willis (1986)
* Dabney Coleman (1987)
* Michael J. Fox / Judd Hirsch / Richard Mulligan (1988)
* Ted Danson (1989)

 |
| 1990–2023 | 
* Ted Danson (1990)
* Burt Reynolds (1991)
* John Goodman (1992)
* Jerry Seinfeld (1993)
* Tim Allen (1994)
* Kelsey Grammer (1995)
* John Lithgow (1996)
* Michael J. Fox (1997)
* Michael J. Fox (1998)
* Michael J. Fox (1999)
* Kelsey Grammer (2000)
* Charlie Sheen (2001)
* Tony Shalhoub (2002)
* Ricky Gervais (2003)
* Jason Bateman (2004)
* Steve Carell (2005)
* Alec Baldwin (2006)
* David Duchovny (2007)
* Alec Baldwin (2008)
* Alec Baldwin (2009)
* Jim Parsons (2010)
* Matt LeBlanc (2011)
* Don Cheadle (2012)
* Andy Samberg (2013)
* Jeffrey Tambor (2014)
* Gael García Bernal (2015)

 |

| * p
* r
* u
Primetime Emmy Award za najboljeg gostujućeg glumca u humorističkoj seriji |
| --- |
| 
* Roscoe Lee Browne (1986)
* John Cleese (1987)
* Cleavon Little (1989)
* Jay Thomas (1990)
* Jay Thomas (1991)
* nije dodijeljena (1992)
* David Clennon (1993)
* Martin Sheen (1994)
* Carl Reiner (1995)
* Tim Conway (1996)
* Mel Brooks (1997)
* Mel Brooks (1998)
* Mel Brooks (1999)
* Bruce Willis (2000)
* Derek Jacobi (2001)
* Anthony LaPaglia (2002)
* Gene Wilder (2003)
* John Turturro (2004)
* Bobby Cannavale (2005)
* Leslie Jordan (2006)
* Stanley Tucci (2007)
* Tim Conway (2008)
* Justin Timberlake (2009)
* Neil Patrick Harris (2010)
* Justin Timberlake (2011)
* Jimmy Fallon (2012)
* Bob Newhart (2013)
* Jimmy Fallon (2014)
* Bradley Whitford (2015)
* Peter Scolari (2016)
* Dave Chappelle (2017)
* Katt Williams (2018)
* Luke Kirby (2019)

 |